Google qidiruv tizimining ishida global uzilishlar kuzatildi

Butun dunyo bo‘ylab Google qidiruv tizimida uzilishlar kuzatildi. Bu haqda turli saytlar ishlashidagi muammolarni kuzatib boruvchi DownDetector resursi ma’lumotiga tayanib, Tengrinews xabar berdi.

Ta’kidlanishicha, uzilishlar 11-avgust kuni AQSh Sharqiy qirg‘oqlaridagi vaqt bo‘yicha 17:33 da (Toshkent vaqti bilan 02:33) kuzatilgan.
Qidiruv tizimidagi muamolardan asosan AQSh, Rossiya va Yevropa davlatlarida istiqomat qiluvchi foydalanuvchilar shikoyat qilgan.

Google — dunyodagi eng yirik qidiruv tizimi. Korporatsiya tarkibiga Gmail pochta servisi, YouTube videoxostingi, Google xaritasi, Google Talk, Google+ ijtimoiy tarmog‘i, shuningdek, Google Chrome brauzeri, Google Play do‘koni hamda Adwords va Adsense kabi reklama platformalari kiradi.